Jou hoërskooljare is besondere vormingsjare. Jy gaan nuwe en dikwels lewenslange vriendskapsbande sluit. Vaardighede gaan geslyp word, talente gaan verder ontwikkel, jou horisonne gaan verbreed en noodsaaklike kennis versamel word. In die hoërskool word jy gelei en ondersteun tot verantwoordelike toekomsbeplanning en word jy gevorm tot ‘n selfstandige jongmens wat sy/haar plek in die volwasse wêreld kan inneem.
Gun jouself die geleentheid om rustig deur die prospektus te blaai en die inhoud jou eie te maak. Die besluit gaan dan vir jou maklik wees – kom Jan van Riebeeck toe. Ons sal vir jou die diep voetspore wys wat reeds hier getrap is, en jou leer om daarin te volg.